text: Рух электрацягнікоў рэгіянальных ліній на ўчастку Мінск–Бабруйск будзе адкрыты 5 красавіка - Беларуская чыгунка
  З 6 красавіка па маршруце Мінск–Бабруйск–Мінск рэгулярна будуць курсіраваць 2 пары электрацягнікоў рэгіянальных ліній бізнес-класа — № 840/839 і № 842/841. У шляху руху яны будуць рабіць усяго адзін прыпынак — у Асіповічах.
  Расклад руху электрацягнікоў размешчаны на сайце Беларускай чыгункі і на інфармацыйных стэндах вакзалаў і станцый.
  Арганізацыя руху цягнікоў на электрацязе ад Мінска да Бабруйска стала магчымай пасля завяршэння электрыфікацыі ўчастка Асіповічы–Бабруйск. Рэалізацыі праекта папярэднічаў вялікі аб'ём работ, праведзеных Беларускай чыгункай па стварэнні неабходнай інфраструктуры.
  Для беларускай магістралі і яе пасажыраў адкрыццё руху электрацягнікоў на ўчастку Мінск–Бабруйск — падзея ўдвая значная. Яна азначае не толькі рэалізацыю часткі маштабнага інвестыцыйнага праекта па электрыфікацыі ўчастку Асіповічы–Жлобін–Гомель, але і пачатак чарговага этапу развіцця новага фармату пасажырскіх перавозак.